От 11 лева на 1 лев за действителен глас става държавната субсидия за партиите и коалициите в НС и тези с над 1 % на последните парламентатни избори. Очаква се това да започне да важи от още 1 юли 2019 година.
Това гласуваха на първо четене депутатите в бюджетната комисия, с актуализация на бюджета за тази година. Предложението бе одобрено с 10 гласа "за" на ГЕРБ и Обединените патриоти и 1 глас "против" от ДПС, Депутатите от БСП не участваха в гласуването, въпреки че бяха на заседанието на ресорната комисия.
В мотивите е записано, че за периодът от 1 януари до 30 юни размерът на субсията е 11 лева, а от 1 юли до 31 декември ще бъде по 1 лев. Така средногодишно сумата за действителен глас за 2019 година ще бъде 6 лева.
В аргументите си от финансовото ведомство изтъкват, че разходите за субсидии за партиите в последните две тримесечения на годината ще бъдат едва 1,46 млн. лева. Икономията за второто полугодие на 2019 г. от свиването на парите от 11 на 1 лев пък ще е в размер на 14,6 млн. лева. Занапред средногодишно спестените средства ще са малко над 29,2 млн. лева.
По време на дебатите в комисия управляващи и опозиция взаимно се обвиняваха в популизим.